Гісторыя адной з іх цягнецца ўжо з 2004 года. В. Аляксеева звярталася па дапамогу ў вырашэнні сваёй уласнай праблемы (страхавых выплат за атрыманы ў 1993 годзе быццам бы вытворчы траўматызм) у розныя інстанцыі, да начальнікаў розных узроўняў. Аднак да гэтай пары візіты і перапіска не задавальняюць жанчыну, бо яна ўпэўнена ў сваёй праваце і правільнасці таго, чаго патрабуе. Больш за гадзіну вяла перагаворы і з дэпутатам парламента. Праўда, канчаткова паставіць кропку над “і” ў гэтай сітуацыі не ўдалося і на гэты раз, хоць за тлумачэннямі і патрэбнымі каментарыямі давялося звярнуцца да дырэктара прадстаўніцтва Белдзяржстраха па Браслаўскім раёне Валянціны Турок і юрысконсульта райвыканкама Галіны Качаргіной. Кожны бок, як кажуць, застаўся пры сваім меркаванні і доказах.